
Ministru kabineta sēdes protokollēmums

Informatīvais ziņojums "Par priekšfinansējuma nodrošināšanu Eiropas infrastruktūras savienošanas instrumenta tehniskās palīdzības projekta 2025.-2027.gadam īstenošanai"

· 1. Pieņemt zināšanai iesniegto informatīvo ziņojumu.
· 2. Atļaut Satiksmes ministrijai uzņemties valsts budžeta ilgtermiņa saistības valsts budžeta priekšfinansējuma nodrošināšanai Eiropas infrastruktūras savienošanas instrumenta tehniskās palīdzības projekta 2025.-2027.gadam īstenošanai Satiksmes ministrijas budžeta apakšprogrammā 60.50.00 “Tehniskā palīdzība Eiropas transporta, telekomunikāciju un enerģijas infrastruktūras tīklu un Eiropas infrastruktūras savienošanas instrumenta (CEF) apgūšanai (2021 - 2027)” atbilstoši Eiropas Komisijas apstiprinātajam projekta pieteikumam un attiecīgi parakstītajam finansēšanas līgumam, nepārsniedzot 436 603 euro.
· 3. Lai nodrošinātu šī protokollēmuma 2.punktā paredzēto, Satiksmes ministrijai normatīvajos aktos noteiktajā kārtībā sagatavot un iesniegt pieprasījumu Finanšu ministrijā par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", atbilstoši Eiropas Komisijas apstiprinātajam projekta pieteikumam un attiecīgi parakstītajam finansēšanas līgumam.
· 4. Satiksmes ministrijai nodrošināt, ka pēc noslēguma maksājuma saņemšanas no Eiropas Komisijas tiek veikta atmaksa valsts budžetā tādā apmērā, kas pieprasīts saskaņā ar šī protokollēmuma 2. un 3.punktu.

